
V ita  humana,  a primordiis  inde  usque  ad  momen- 
tum, quo  terminatur,  perpetuis  vicissitudinibus  est 
obnoxia;  etenim  homo,  quamdiu  vita  perfruitur, 
neque  unum  eundemque  corporis,  neque  animi  sta- 
tum obtinet,  sed  varios  evolutionis  atque  involutio- 
nis gradus  emetitur:  nascitur,  crescit  et  ad  summam 

{terfectionem  evehitur,  deinde  senescit  atque  perit, 
n altero  igitur  vitae  dimidio  nisus  formativus  laete 
viget,  in  altero  corpus  sensim  sensimque  ad  exitium 
fertur,  quamvis  prima  decrementi  vestigia  non  ani- 
madvertantur. 

Omnes  autem  et  vitae  et  organismus  humani 
vicissitudines  certis  tenentur  periodis,  quae  vitae 
aetates  constituunt. 

Veteres,  animum  adtendentes  ad  perpetuam  or- 
ganismi mutationem,  annos  defenderunt  climacteri- 
cos *)  eosque  plus  momenti  in  valetudinem  exse- 
rere judicarunt,  quod  per  experientiam  nondum 
direrntum  est. 

Recentioris  aevi  scriptores  sex  vitae  aetates  di- 
stinxerunt, quarum  tres  priores,  infantilis,  juvenilis 
et  virilis,  ascendentes,  reliquae,  quarum  ultima  est 
senilis,  descendentes  sese  excipiunt.  Per  tres  enim 
gradus  ascendentes  primo  processum  vitae  vegetati- 
vum,  dein  animalem,  tum  sensibilem  praevalere, 
jam  vero  si  rationem  habueris  vitae  graduum  des- 
cendentium, eosdem  processus  inverso  ordine  re- 
peti dicunt. 

hicet  autem  subtilis  sit  haecce  aetatum  distri- 
butio, fieri  tamen  nequit,  ut  plane  ad  eam  nos 


*)  Phil.  Dan.  Seifcrt,  Dissertatio  de  annis  climactericis 
Jenac  1772. 

conformemus,  siquidem  vitae  gradus  descendentes 
parum  accurate  inter  se  discernuntur. 

Ploufjuet  *),  eandem  fere  divisionem  secutus, 
pro  juribus,  cuique  aetati  tribuendis,  distinxit  aeta- 
tem infantilem,  puerilem,  juvenilem,  (qua  homo  sui 
judicii  est)  virilem,  senilem,  quarum  cuique  adsig- 
navit  initium,  medium,  finem. 

Satius  autem  videtur,  natura  uti  magistra,  quae 
ipsa  luculenter  aetates  ita  distribuit,  ut  embryonis 
aetatem  excipiat  infantilis,  hanc  puerilis,  dein  se- 
quantur juvenilis,  virilis  vitamque  finitura  senilis. 
\ itae  hunc  in  modum  procedentis  conditiones  et 
externae  et  internae,  quavis  periodo  peculiariter  mo- 
dificatae, singularem  sistunt  inter  aetates  et  morbos 
rationem,  quam  adumbrare  animus  fert. 

EMBRYO 

liquore  amnii  circumdatus,  materias  a matre  re- 
ceptas lymphaticas  et  serosas  assimilat  formandis- 
que  singulis  organismi  partibus  impendit.  Pla- 
centa, bimestre  post,  conceptionem  e corii  et  tuni- 
cae deciduae  Huuteri  vasis  formata,  sanguini  decar- 
bonisando  inservit,  qui,  ne  citius  oxygeriio  privetur, 
in  glandula  thyreoidea,  thymo  renibusque  succen- 
turiatis asservari  fertur  **).  Pulmones  nondum 
agunt,  qua  re,  cum  tantam  sanguinis  copiam  trans- 
mittere nequeant,  quanta  adultis  transit,  aliae  viae 
fetui  oblatae  sunt,  quibus  sanguis  vitatis  pulmoni- 
bus in  arteriam  aortam  transeat. 

Intestina  nonnisi  meconium  suscipiunt,  et  mo- 
tus organici,  ubi  locum  habent,  reproductioni  sunt 
subjecti,  quippe  quae  in  omnibus  corporis  partibus 
intense  viget,  quibus  fit,  ut  fetus  maxime  propensus 
sit  ad  vitia  fabricae  primitivae,  facillime  eum  alfi- 
cienlia,  injuriis  matri  illatis. 


•)  Plouquet  Dissertatio  sistens  aetates  humanas  ea- 
runique  jura. 

**)  Kurt  Sprengel,  Handbuch  der  Fathologie.  Leipz. 
I.  Seite  68. 

AETAS  INFANTILIS. 

T)  ividi  potest  duas  in  periodos,  quarum  altera 
dentitione  terminatur,  altera  usque  ad  tempus  por- 
rigitur, quo  dentes  mutantur. 

Prima  praesertim  periodus  morbis  infestatur, 
de  quorum  aetiologia  scriptores  diversi  admodum 
dissentiunt. 

?. 'eviani ’ Boerhaaoe  et  van  Sivieten  retento  in  in- 
testinis meconio  neonatorum  morbos  produci  cre- 
diderunt., quam  sententiam,  saepius  impugnatam, 
Pietro  Monterossi  reccntiore  tempore  vindicavit.  Sunt 
praeterea,  qui  morborum  causam  imputaverint  lacti 
materno  aciditatem  adepto;  attamen  rationem  ha- 
beamus necesse  est  mutationum,  quae  fetui  super- 
veniunt in  lucem  edito. 

Dolore,  uti  videtur,  neonatus  ad  vagitus  laces- 
situr, quibus  insuetam  lucem  salutat.  Feriante  igi- 
tur respiratione  placentaria,  aerem  atmosphaericum 
infans  haurit  pulmonibus,  eosque  adhuc  parvos  di- 
latat, ita  ut  et  sanguinis  pars,  embryoni  per  ductum 
arteriosum  Botalli  in  arteriam  aortam  translata,  pul- 
> mones  subeat,  quo  facto  sensim  ille  ductus  una 
curri  foramine  ovali  obliteratur.  Novis  hisce  pul- 
monum functionibus,  quibus,  sanguine  cum  oxyge- 
nio  aeris  atmosphaerici  intime  mixto,  calor  etiam 
totius  corporis  augetur,  impeditis,  neonatus  facile 
in  morbos  incidit,  et  syncope  quidem  oritur,  cujus 
signa  sunt  respiratio  oppressa,  cutis  pallor  et  laxi- 
tas et  frigus,  imprimis  extremitatum,  si  mater  per- 
durante graviditate,  morbo  quodam  laboravit  gra- 
viore, vel  si  fetum  edidit  immaturum;  existit  au- 
tem asphyxia  *),  quae  nimia  sanguinis  copia  atque 
plethora  cognoscitur,  si  graviditate  rite  absoluta  fe- 
tus plane  excultus  maturusque  difficili  partu  excus- 
sus est,  contorto  lorsan  funiculo  umbilicali,  et  im- 
pedito sanguinis  e fetu  ad  placentam  refluxu. 

Nec  minus  intestinorum  Junctio  mutatur.  Em- 
bryonis ventriculus  intestinorumqne  tractus  plane 
hi  re  est  iners,  ope  enim  vasorum  resorbentium 


*)  Jlvnkc,  Handbuch  znr  Erkenntnifs  und  Heilung  dor 
Kinderkranklieiten,  Frankfurt  am  M.  1 8 1 S . Ister  Band. 
Seite  126. 

letum  materias  a matre  acceptas  assimilare,  supra 
jam  diximus.  Neonatis  autem  cibum  praebet  Jac 
maternum,  quod  inhibere  jam  novit,  ubi  primum 
respiravit.  Lac  primum  serosum,  colostra  dictum, 
fetus  alvum  purgandi  copiam  facit,  et  ut  urina  se- 
cernatur efficit;  irritata  igitur  etiam  intestina  agunt, 
praecipue  tunicae  eorum  mucosae  nam  digestio  in- 
cipit in  tubo  alimentario  et  assimilatio. 

Quas  functiones,  quum  vi  perficiantur  satis  mag- 
na, facile  alienari,  experientia  nos  docet,  nec  mirum 
est,  acorem  primarum  viarum,  flatulentiam,  diarrhoeam, 
vomitum , choleram,  alvi  obstructionem  in  neonatis  per- 
saepe observari. 

Ilepar  considerare  liceat. 

Embryoni  hepar  haud  exigui  esse  momenti 
quoad  haematosin,  concludi  potest  eo,  quod  fere 
eodem  tempore,  quo  cerebrum  et  cor  formatur, 
porro  enormi  gaudet  magnitudine,  denique  totam 
sanguinis  copiam  in  se  recipit,  e placenta  per  ve- 
nam umbilicalem  advectam.  Placenta  autem  a partu 
remota,  sanguis  nec  amplius  in  arterias  umbilicales, 
neque  in  venam  umbilicalem  influit,  quamobrem 
haecce  vasa  et  ductus  venosus  mox  obliterantur,  et 
hepatis  moles  sensim  sensimque  imminuitur.  Jam 
vero  si  ad  bilis  secretionem  animum  appuleris,  he- 
par isto  tempore  digestionem  multum  adjucare  in- 
tclliges,  simulque  organum  exhibere  quasi  centrale 
venarum  abdominalium,  cum  sanguini  venoso  aule- 
rat  hydrogenium  et  carbogenium. 

Hisce  praemissis  ad  morbos  transeamur,  qui  eo 
nituntur,  quod  bilis  in  duodenum  excretio  secretioni 
non  respondet. 

Icterus  neonatorum.  Cutis  primum  subfuscum, 
deinde  flavo  rubrum,  postremo  aurichalceum  induit 
colorem,  ita  ut  coenaesthesis  plerumque  integra  vigeat  . 

Rosenstein  *),  Baumes  et  Cheyne  **)  causam  morbi 


#)  IS  ii»  Roscn  von  Rosenstein,  Auweisung  zuv  Kennt- 
liifs  und  Cur  der  Kinderkrankheiten*  Aiis  dem  Schwedi- 
sr.lien  iibersetzt  und  init  Anmerkungen  von  Loder  und 

Ruchholz.  Gottingen,  1798.  8. 

**)  Essays  ou  the  discases  of  clnlaren  Essay  II.  liiain* 

burgli,  180«. 

in  ductibus  biliferis  mechanico  impedimento  e.  gr. 
meconio  obstructis  cerni,  crediderunt. 

Chambon *)  dum  fetus  pelvim  transeat,  cerebro 
presso  icterum  excitari  contendit;  quod  consensus 
sit  cerebrum  inter  et  hepar.  Henke  **)  consensum 
defendens  inter  hepar  et  cutem,  mutatam  utriusque 
organi  functionem  magni  esse  momenti  censet. 

Eodem  fere  modo,  praesertim  si  accedat  aeris 
corruptela,  oriri  videntur. 

Erysipelas  neonatorum,  inflammatio  cutis  superfi- 
cialis, quae  quidem  levior,  vel  artus,  vel  collum, 
vel  faciem  occupat;  vehernentior  inde  a regione 
umbilicali  per  totum  abdomen  et  genitalia  diffun- 
ditur. Febris  ei  antecedit  et  dolor  et  tumor  ex- 
stant partium  inflammatarum.  Saepius  inflammatio 
in  gangraenam  abit. 

Induratio  telae  cellulosae  ita  irruit,  ut  subito  fere 
obrigescat  infans.  Praecipue  in  genis,  extremitati- 
bus, genitalibus  et  abdomine  durities  animadvertitur 
ea,  quae  neque  cutem,  neque  telam  cellulosam  mo- 
veri sinit.  Cuti  cereus  est  color  partesque  affectae, 
doloris  expertes,  frigescunt.  Ceteroquin  morbus  fe- 
bre destituitur,  neque  gangraena  fimtur. 

Cutis , antea  organon  resorptionis,  post  partum 
in  organum  perspirationis  mutata,  nimirum  est  sen- 
silis, tenera  et  mollis,  neque  assuefacta  aeri  aliisque 
injuriis,  quae  eam  invadunt.  Per  nervos  consensum 
alit  cum  tractu  intestinorum,  qua  re  multi  morbi 
producuntur.  Interdum  vitia  offert  cutis,  quae 
haud  dubie  originem  debent  reproductioni  uberiori 
et  nutricis  indoli  singulari,  abs  qua  pendet  infans; 
inde  exanthemata  ***). 

Neroi  neonatis  nondum  rite  sunt  formati,  ganglia 
adhuc  cerebro  praestant,  et  receptivitas  non  aequa- 


*)  N.  Chambon,  de  Maladies  des  enfans  Paris,  an  Vlt. 
iibersetzt  von  Becker . Berlin,  1806. 

Adolph  Henke,  Handbuch  zur  Erkenntnifs  und  Hei- 
lmig  der  Kinderkrankheitcn.  Frankfurt  a.  M.,  1818.  T.  J 
S.  17.9. 

***)  Joh.  Wendt , die  Kinderkrankheitcn,  systernatiscj; 
dargestellt.  Berlin  nnd  Leipzig,  1826.  S.  153  und  243. 


bilis  in  omnibus  partibus  corporis  locum  habet,  ita 
ut  incitamenta  externa,  hominem  adultum  nihil  al- 
licientia, vehementius  offendant  infantem,  dolorem- 
que excitent  et  febrim  et  spasmos.  — Spasmi  nitun- 
tur sublata  ratione  normali,  quae  inter  nervos  in- 
tercedit et  musculos.  Eorum  notatu  dignissimi  in 
neonatis  sunt  interni,  trismus,  tetanus. 

Interni  primo  maxime  semestri  observantur,  in- 
fantesque citra  ordinem  et  inopinanter  adoriun- 
tur, saepe  dormientes.  Aegri  lecto  tenentur,  oculis 
semiapertis  et  distortis,  ita  ut  sclerotica  tantum  in 
conspectum  veniat;  vel  rigent  oculi  et  motu  carent. 
Faciei  quoque  musculi  distorquentur,  neque  raro  in- 
fantes ridere  videntur. 

Somno  excussi  vagiunt  et  lacrymant,  et  invo- 
lucris liberati  levamen  sibi  afferre  student,  attractis 
ad  abdomen  extremitatibus.  Praeterea  faciei  colo- 
rem offerunt  mutatum,  atque  huc  illuc  caput  agitant. 

Et  finitur  quidem  insultus  vel  vomitu,  vel  diar- 
rhoea, vel  sudore  prorumpente,  vel  flatibus  maxime 
foetentibus.  Paroxysmis  iterum  iterumque  reversis, 
infantes  per  intervalla  etiam  morbi  vestigia  prae  se 
ferunt,  ex.  gr.  pallorem  faciei. 

Haecce  spasmorum  symptomata  plerumque  an- 
tecedunt: 

Trisrno  neonaforum,  sed  certius  judicium  est,  ubi 
musculorum  rigor  maxillam,  collumve  infestat  et 
fauces  quasi  arctantur,  quibus  symptomatibus,  nisi 
post  breve  desinant,  respiratio  impedita  rigorque 
totius  corporis  junguntur,  ita  ut  corpus  inflecti  ne- 
queat, et  urina  et  alvus  retineantur.  Sic  morbus 
m i cianum  vertitur,  et  aegri  utplurimum  suffocatione 
et  apoplexia  exstinguuntur. 

Inde  ab  octavo  circiter  mense  dentes  lactei 
erumpunt,  et  hoc  quidem  tempus  summa  attentione 
dignum  est.  .Non  solum  enim  hac  vitae  peiiodo 
vegetatio  maxillarum  valde  intenditur,  sed  plura  etiam 
systemata  ad  majorem  simul  actionem  suscitaritui . 
infans,  qui  hucusque  fere  plantae  instar  vitam  de- 
git, nunc  et  functiones  animales  obit,  et  validius  in 
incitamenta  reagit  sibi  illata.  Sensuum  organa  per- 
fectiora redduntur  vultusque  insigniores,  et  primi 
animadvertuntur  conscientiae  igniculi. 

Cerebri  substantia  medullaris,  intestina,  et  quae 
assimilationi  praesunt  organa,  magis  magisque  ex- 
eduntur. Ablactationi  enim  maturus  solidiorem  in- 
fans subigere  incipit  cibum.  Motus  musculares  evi- 
dentiores  apparent,  infans  pedibus  insistere,  et  situ 
uti  erecto  condiscit. 

Dentitioni  plerumque  antecedunt  rubor,  calor  et 
tumor  gingivarum  salivaque  movetur.  Saepius  etiam 
symptomata  cernuntur  graviora,  inquies,  febris,  pa- 
vores inter  somnum,  alvi  obstructio,  diarrhoea,  vo- 
mitus, spasmi,  convulsiones,  quae  si  per  longius  tem- 
pus protrahuntur,  summum  infanti  inferunt  periculum. 

Cum  ad  cerebrum  rite  excolendum  major  san- 
guinis copia  capiti  affluat,  interdum  capitis  exan- 
themata cerebrique  affectiones  observabis,  licet  ce- 
rebri affectiones  multo  frequentiores  sint,  dentitione 
peracta. 

/lltera  aetatis  infantili 


admodum  augetur,  et  singula  systemata  magis  ma- 
gisque segregantur.  Infans  loquela  uti  et  cogitata 
verbis  explicare  incipit,  in  dies  magis  adolescit  et 
suae  spontis  fit.  Reproductio  adhuc  pravalet. 

Morbi  autem,  hac  vitae  periodo  orientes,  non 
solum  ad  reproductionem  pertinent,  sed  sensibilita- 
tem  etiam  et  irritabilitatem  subigunt. 

Morborum  mentione  dignissimi  sunt: 

Encephalitis  exsudatoria.  — Hydrops  cerebri  acutus. 

Prodromi.  Infantes  mutato  animo  tristitia  affi- 
ciuntur, moerore,  somnolentia,  ambulantes  titubant, 
et  urinam  reddunt  sero  lactis  similem;  exanthema- 
tis etiam  sicci,  circa  externum  brachii  latus  genas- 
que et  labia  apparentis,  Odier  *)  et  Formey  **)  men- 
tionem fecerunt. 


*)  Odier  medicinisch  chirurgische  Abhandlung  von  der 
Wassersucht  der  Gfehirnkammern,  a.  d.  Franz.  Leipz,  1785. 

**)  L.  Formey  von  der  Wassersucht  der  Gehirnholilen, 
in  Horns  Archiv,  Jahrgang  1810.  Bd.  I.  S.  219  ff. 


formantur  et  sensuum 
sionibus  aptiora  fiunt. 

Symptomata  morbum  haeccc  comitantur:  do- 
lor capitis  internus,  ingens,  imprimis  frontis,  oculi, 
rubri,  lucis,  aures  sonorum  impatientes,  facies  ple- 
rumque pallida,  frons  collumque  calida,  labia  aestu 
fissa,  inquies  et  anxietas,  pulsus  celer  variabilis,  al- 
vus obstructa,  abdomen  collapsum,  nausea,  vomen- 
di conatus,  et  erecto  imprimis  corpore,  vomitus, 
pavores  in  somno. 

Causa  hujus  morbi  praedisponens  haud  dubie 
cerebri  vegetatione  majori,  inde  a dentitione  inci- 
piente, et  per  hanc  vitae  periodum  perdurante,  ni- 
titur, quibus  elucet,  infantes,  quorum  ingenium  ma- 
turius excolatur,  facilius  infestari. 

Causam  occasionalem  olfert,  quidquid  sangui- 
nem validius  ad  cerebrum  compellit,  ut  vomitorio- 
rum abusus,  vis  capiti  illata,  multaque  alia. 

Encephalitis  infantum  morbus  est  acutissimus 
et  plerumque  in  exsudationem  transit,  — hydrops 
cerebri  acutus  — quem  indicant:  capitis  gravitas, 
somnolentia,  coma  vigil,  pupilla  dilatata,  immobilis 
oscillans,  respiratio  cita  brevis,  pulsus  celer  irregu- 
laris, cutis  calor  urens,  lingua  sicca,  urinae  excretio 
invita,  alvi  obstructio,  vomendi  conatus,  vomitus, 
spasmi,  convulsiones,  deliria  musitantia,  sopor,  pa- 
ralysis. Mors  ultima  linea  rerum. 

Angina  membranacea , polyposa • 

Prodromi  morbo  antecedunt  vel  nulli,  vel  ca- 
tarrhales,  lassitudo,  moeror,  tristitia,  capitis  dolor, 
horripilationes,  iterum  iterumque  redeuntes,  quos 
aestus  sequitur,  aliaque. 

Inflammata  dein  tunica  laryngis  et  tracheae 
mucosa,  oritur  dolor,  elevato  larynge  ad  deglutitio- 
nem augescens,  acutus  inter  loquendum  et  vocife- 
randum, febris  acuta  inflammatoria,  urina  rubra  et 
parca,  inspiratio  sibilans,  respiratio  difficillima,  vox 
vel  rauca,  gallicinio  similis,  vel  nulla.  Morbo  in- 
gravescente facies  tumescit  et  rubescit,  extremitates 
frigescunt,  et  inter  summas  calamitates  aegri  suffo- 
cantur, lympha  nimirum  coagulabili  subito  exsuda- 
ta, neque  tussi,  neque  vomitu  rejecta. 

Clausa  praedisponens  organismo  tum  temporis 


excolendo  innititur,  quo  fit,  ut  systematis  arteriosi 
actio  valde  augeatur,  praesertim  si  accedat  aeris 
constitutio  epidemica. 

An  praedispositio  etiam  laryngi  insideat,  sin- 
gulatim  construendo,  uti  Iiichter  * **))  et  Formey 
tradunt,  in  suspenso  relinquam. 

Febris  meseraica  ***) 

originem  petit  ab  inflammatione  glandularum  me- 
seraicarum. 

Infantes  primum  ignavi  evadunt  et  morosi,  et 
quamvis  corporis  agitationem  perhorrescunt.  De- 
inde frigore  afficiuntur,  cui  tnox  calor  succedit;  ob- 
servantur anorexia,  capitis  dolores,  sitis  ardens,  vo- 
mendi conatus.  Serius  ocius  abdomen  pedetentim 
tumescit,  et  tensum  se  praebet,  imprimis  hypo- 
chondrium versus  dextrum;  tactu  dolet.  Cutis  est 
calida  sicca,  pulsus  frequens  duriusculus,  liugua  me- 
dia muco  obtecta  subalbido,  sapor  haud  pravatus; 
urina  magis  saturata,  plerumque  nubeculam  osten- 
dit, alvus  tarda  animadvertitur  et  rara.  Febris  ini- 
tio pluries  per  diem  exacerbatur,  deinde  ita  decur- 
rit, ut  tempore  matutino  remittat,  et  nocte  incipi- 
ente exacerbetur,  ubi  symptomata  vehementiora,  imo 
deliria,  in  aegrum  irruunt. 

Morbus  vel  decrescit,  accedente  diarrhoea  spon- 
tanea, urina  hypostatica,  vel  sudore  matutino  pro- 
rumpente, vel  abit,  gangraena  exorta,  in  febrim  pu-; 
iridam  malignam,  quae  aegrum  trucidat.  — Causa 
efficiens-  in  eo  est,  quod  hac  vitae  periodo  non 
solum  irritabilitas  systematis  vasorum  adaucta,  sed 
major  etiam  existit  energia  organorum,  nutritioni 
praefectorum.  Saepius  etiam  accedit  constitutio 
aeris  atmosphaerici  epidemica  ****). 


*)  dug.  Gottl.  Wchter,  specielle  Therapie,  Berlin  1S17. 
herausgegeben  von  Dr.  Georg  Aug.  Richtcr.  Bd.  I.  S.  478. 

**)  Horns  Archiv  1812.  Bd.  II.  S.  505. 

***)  R agi  ivi  de  praxi  medica.  Lugduni  Bat.  1609, 
Lib.  I.  Cap.  IX. 

W emit  1.  c.  p.  229. 

****)  Hopfengartncr  in  HufelamVs  Journal.  B.  I.  p.  503. , 

Causae  occasionales  in  vitiis  diaetae  cernuntur. 

Superest,  ut  morborum  mentionem  laciamus, 
ad  quos  infantes  proni  esse  videntur,  et  teneritate 
et  debilitate  organismi,  nervorum  imprimis  reso- 
lutione. 


Asthma  acutum  miliari 

sine  prodromis  plerumque  incidit. 

Primus  paroxysmus  inlantes  subito  adoritur, 
maxime  noctu.  Aegri  somno  excussi  vagiunt,  dys- 
pnoea vel  orthopnoea  alliciuntur,  et  permagnam 
sentiunt  pectoris  oppressionem.  \ox  rauca  est  et 
aspera,  tussis,  nisi  desideratur,  canum  latratui  simi- 
lis, facies  rubra,  febris  vel  nulla,  vel  mitissima. 
Pulsus  frequens,  parvus,  spasticus  observatur,  cutis- 
que sicca,  urina  redditur  pallida.  Primo  quidem 
paroxysmo  linito,  aegri  mox  vires  recuperant,  elap- 
sis autem  aliquot  horis,  vel  proxima  nocte  acces- 
sio revertitur  plerumque  vehementior,  saepius  enim 
eum  prosequuntur  pulsus  intermittens,  convulsiones, 
syncope,  mors  suffocativa.  Paroxysmi,  nunc  duo 
horae  minuta,  nunc  duas  per  horas  protracti,  ma- 
xime ructu,  vomitu,  vel  sternutatione  finiuntur. 

Per  intervalla  aegrotorum  respiratio  paullo  bre- 
vior et  difficilior  apparet,  quam  sanorum,  urina  est 
pallida. 

Omnia  haecce  symptomata  actionem  nervorum, 
imprimis  eorum,  qui  respirationi  inserviunt,  pertur- 
batam esse,  satis  demonstrant.  Injuriae  igitur,  quae 
vasorum  pulmonalium  irritabilitatem  minuunt,  pul- 
monumque incitabilitatem  augent,  morbum  inducere 
valent,  ex.  c.  aer  hibernus  Ingidus  humidusque. 

Tussis  compulsiva, 

Stad.  caiharrhale . Symptomata  conspiciuntur  ca- 
tarrhalia,  tussis  sicca  sat  mitis,  oculi  splendore  ca- 
rentes, sternutatio  iterum  iterumque  repetitu  vox 
rauca,  somnus  inquietur,  febris  catliarrhalis  et  a ia. 

Satdium  hoc  circiter  octo  dies  continet. 

Stadium  convulsivum.  Paroxysmi  tussis  Irequen- 

1 1 c)  r c b 

liorcs  aegrum  infestant.  Crebrae  exspirationes  con- 
tinuae longa  intercipiuntur  inspiratione  clangosa. 
lneunte  graviore  paroxysmo,  facies  tumescit  atque 
livescit,  oculi  rubentes  quasi  exorbitant,  colli  venae 
sanguine  turgent,  arteriae  puisant,  sudor  frigidus 
faciem  obsidet,  extremitates  frigescunt,  pulsus  inter- 
mittit, imo  sanguis  profunditur  ex  ore,  naribus  et 
pulmonibus;  apparent  secessus  urinae  et  alvi  inviti 
convulsiones,  asphyxia,  mors. 

Evenit  autem,  ut  paroxysmus  quandoque  ad  de- 
cem horae  minuta  protrahatur  et  vel  sputis  muco- 
sis, vel  vomitu  excipiatur,  quo  lacto  infantes  sensim 
reficiuntur.  Intervalla  certis  finibus  non  limitantur. 
Paroxysmo  redituro  pruritus  praecordiorum  ante- 
cedit, et  sensus  oppressionis  tracheae  et  pectoris, 
vel  vertigo. 

Stadium  hoc  ad  sextam  hebdomadem  inter- 
dum extenditur. 

In  stadio  decrementi  tussis  magis  magisque  de- 
mulcetur et  morbus  vel  in  sanitatem  vertitur,  vel  in 
alios  morbos  transit,  exempl.  c.  exsudatione  ad  cere- 
brum orta,  in  apoplexiam,  vel  recidiva  tussis  evadit. 

C.  praedisponens  a reeeptivitate  pendere  vi- 
detur, aetati  infantili  propria.  Contagium  enim, 
vel  aeri,  vel  organismo  insitum,  praecipue  nervos 
organorum  respirationis,  diaphragmatis  et  ventriculi 
afficere  videtur,  ita  ut  incitabilitas  organorum,  im- 
primis ad  quae  nervus  vagus  decurrit,  admodum 
intendatur. 

Mc-rbis,  huic  vitae  periodo  inimicissimis,  initio 
primaria  affectio  systematis  lymphatici  subesse  vi- 
detur, qua  fit,  ut  processus  vitae  vegetativae  prae- 
valens secundarie  turbatus,  functionem  sibi  compe- 
tentem non  rite  exerceat. 

Scrofulosis. 

Distinguenda  est  diathesis  scrofulosa  et  scrofu- 
losis ipsa. 

Diathesis  ex  habitu  illo  peculiari,  salis  noto, 
facile  cognoscitur. 

Symptomata  morbi : Omnes  fere  glandulae  lyrm 
phaticae,  praecipue  circa  collum,  cervicem  et  in-* 

guina  sitae,  tumescunt,  interdum  inflammatae  do- 
lent, suppurant,  vei  in  duritiem  abeunt  et  immobi- 
les fiunt.  . , . fI 

Deinde  partes  glandulis  repletae  inflammantur, 

imprimis  palpebrae,  nasi  alae,  anguli  oris  etc.  1 ost- 
remo  capitis  tinea  variaeque  impetigines,  ut  acriores, 
sese  ostendunt,  quibus  saepenumero  junguntur  motus 
febriles,  atrophia,  febris  lenta  multaque  vitia  localia. 

Dispositio  ad  morbum  haud  raro  a parentibus 
ad  prolem  propagatur.  Morbum  producunt  inju- 
riae, quibus  intestina  et  cutis  infestantur. 

Atrophia, 

creberrime  scrofulosin  subsequitur.  A digestionis 
alienatione  ejusque  sequelis  orditur;  paulo  post  to- 
tum corpus  macrescit,  abdomen  autem  praeter  nor- 
mam distenditur;  glandulae  enim  meseraicae  tu- 
mescunt et  partim  indurescunt. 

In  morbi  acmaea  febris  lenta  supervenit,  pri- 
mum vespertino  tempore,  postea  quoque  meridiano 
exacerbationes  praestans,  donec  omnes  aegroti  viies, 
nisi  promptum  auxilium  feratur,  conficiantur. 

Morbus  maxime  eo  tempore  m lucem  prodit, 
quo  infantes  mammis  desuefiunt,  quod  tunc  iacifius 
cibis  obruuntur. 


RhacJutis 

iisdem  fere  signis  conspicua,  ab  atrophia|tamen  eo 
differt  quod  ossa  mollescunt  et  curvantur:  inde 
tumor  ossium  capitis,  antice  potissimum,  pectus  ca- 
rinatum, costae  depressae,  vertebrarum  columna 

cruraque  incurvata.  ■ 

Causa  morbi  proxima  nondum  satis  indaData 

est,  quamquam  negari  nequit,  et  in  rliachitide  sys  e- 
matis  reproductivi,  vasorum  potissimum  lymphati- 
corum, functionem  perturbatam  esse.  _ 

Sunt  qui  contenderint  rhachitidem  originem  tra- 
here ex  ossium  inflammatione;  attamen  inflammatio 
ossa  demum  afficit,  carie  accedente  et  spina  ventosa. 

Scriptores  recentioris  saeculi  sententiam  in  me- 
dium protulerunt,  rliachitide  ossium  incrementum 
minui,  propterca  quod  calcarea  phosphorica,  per 

vasa  resorbentia  in  urinam  transposita,  e corpore 
removeatur  *). 


AETATE  PUERILI 

homo  paulatim  obtinet  gracilem  corporis  staturam* 
Dentes  lactei  radicibus  resorptis  excidunt  et  dentes 
apparent  perennes,  quorum  structura  firmior  est  et 
regularior.  Insimul  excoluntur  sinus,  circa  narium 
cavitatem  siti.  Vasa  multo  perfectiora  redduntur,  et 
cum  sanguinis  circulatio  majori  perficiatur  impetu, 
lympha  sanguinis  plastica  facilius  a cruore  secedit’ 
qua  ex  causa  tantum  illud  proceritatis  augmentum’ 
Huic  vitae  periodo  proprium,  quod  demum  incipiente 
pubertate  retardatur,  proficisci  videtur.  Muci  na- 
rium, salivae  et  lacrymarum  secretio  imprimis  au- 
getur, nec  parum  corroborantur  musculi,  quorum 
fibrae  rubriores  et  irritabiliores  efficiuntur,  quaprop- 
ter motus  corporis  multo  promtiores  observantur. 

Animi  facultatum  memoria  reliquas  antecellit 
et  recipiendis  tenaciter  rerum  criteriis  longe  aptis- 
sima est.  Inde  ab  hoc  tempore  puerum  nova 
condiscendi  et  imitandi  studium  et  ambitionem 
prae  se  ferre,  animadvertimus. 

Morbi,  aetate  infantili  nobis  occurentes,  hanc 
quoque  aetatem  comitari,  vel  ex  prima  vitae  periodo 
ad  puerum  transire  solent,  attamen  plerumque  aliam 
formam  induunt,  natura  enim  animi  corporisque  evo- 
lutione gradatim  procedente,  morbos  opprimere  co- 
natur, qui  infantem  affecerunt.  Praeter  hosce  mor- 
bos sub  finem  aetatis  puerilis  quidam  reperiuntur 
magis  ad  juvenem  referendi. 

AETAS  JUVENILIS. 

Organismo  humano  viribus  satis  firmato,  pu- 
bertas accedit  et  pueris  quidem  sub  annum  deci- 
mum quintum,  aut  sextum.  Partes  genitales,  hu- 
cusque imbecilles,  amplificantur  et  semen  primum 


*)  AdolpJi  ffcnke  1<  c.  Vol.  II.  p,  2\h. 

in  vesiculis  seminalibus  adservatur,  simulque  barba 
uberior  et  pubes  succrescit.  Pars  seminis  secreti, 
si  quis  eo  abundat,  pollutionibus  nocturnis  e cor- 
pore removetur.  In  juvene  enim  sanguineo,  succu- 
lento et  sanitate  integerrima  gaudente  perfectissima, 
liaecce  seminis  excretio  naturae  congrua  liaud  dubie 

existimari  potest.  . 

Simili  ratione,  sed  paulo  maturius,  puellae  ad 
functiones  sexuales  adaptantur.  Novo  enim  naturae 
nisu  sanguis  omnis  puellis  incitatur,  mammae  efflo- 
rescunt et  pubes;  nymphae  majores  efficiuntur  et 
colorem  recipiunt  paene  fuscum.  Pelvis  ossa  et  li- 
bamenta sensim  sensimque  firmantur,  ossaque' ilium 
invicem  magis  distantia,  sacrum  os  ab  ossibus  pu- 
bis magis  retroversum , et  ossa  ischii  longius  segre- 
gata inveniuntur.  . . 

Mutatio  autem  maxime  notabilis  utero  ipsi  su- 
pervenit. Non  solum  uterus  rite  formatur,  sed  etiam 
vasa  ejus,  quae  hactenus  liquorem  aliquem,  in  fetu 
albissimum,  in  puellis  serosum,  ad  cavum  uteri  de- 
vexerunt, sanguine  turgere  incipiunt,  et  varia  men- 
sium molimina,  tensio  lumbaris  regionis,  crurum  las- 
situdo, cephalalgia  et  alia  observantur.  Remissis  hisce 
post  aliquot  dies  incommodis,  vasa  uteri  solitum 
sanguinem  edunt,  et  primo  quidem  muco  mixtum. 
Sed  intervallis  incertis,  quaternis  aut  quinis  septi- 
manis, eadem  molimina  redeunt,  idemque  sangui- 
nis fluxus  succedit,  qui  corpore  prorsus  sano,  nisi 
graviditate  intercurrente  retineatur,  usque  ad  quin- 
quagesimum circiter  annum  certis  periodis  repetitur. 
Eodem  tempore,  quo  partes  genitales  excoluntur, 
utrique  sexui  vox  mutatur.  Juvenis  vocem  obtinet 
pleniorem  et  graviorem,  virgo  clariorem  et  insig- 
niorem. Tum  quoque  veneris  desiderium,  imagi- 
natio variique  animi  motus  valde  concitantur.  Ju- 
venis gloriae  et  honoris  avidus,  forti  animo  vinum- 
(,ue  memor,  vitae  tramitem  ingreditur,  neque  raro 
temere  pericula  subit.  Puella  autem  nubilis,  mox 
omni  gratia  ct  lepore  instructa,  abjectis  nugis  et 
ineptiis  puerilibus,  viro  se  dedit,  divino  instinctu 
quasi  ingenita  et  animata.  Severiores  quidem  dis- 
ciplinas plerumque  fugit,  sed  animum  adtendit  ira- 

primis  ad  ea,  quae  res  spectant  familiares,  deside- 
rium enim  ei  innatum  est,  sobolis  procreandae. 

Huic  vitae  periodo  vasorum  irritabilitas  admo- 
dum aucta  competit.  Cerebro  satis  exculto  sanguis, 
propter  capacitatem  cerebri  vasorum  minutam,  prae- 
cipue ad  pulmones  tendit  et  efficit,  ut  respirationis 
processus  majore  peragatur  vigore,  quamobrem  in- 
flammationes, sanguinis  praesertim  e pulmonibus 

f>rofluvia  acuta,  vasorumque  systematis  morbi  facil- 
ime  juvenem  infestant.  Proinde  etiam,  quum  or- 
gana respirationis  fastigium  asseouantur,  dispositio 
phthisica,  saepe  hereditaria,  collo  longo,  thorace 
plano  et  angusto,  scapulis  depressis,  colore  laeto 
roseo,  cute  pellucida,  hilaritate  et  praecoci  ingenii 
alacritate  cognoscenda,  non  raro  in  phthisin  ipsam 
abit.  Tum  gravitas,  thoracis  dolor,  tussis  primum 
sicca,  deinde  sputis  conjuncta,  dyspnoea  continuo 
increscens,  horror  vagus,  calor  solito  auctior,  manum 
admotam  fere  urens,  aegroto  tamen  vix  molestus, 
nisi  sumto  cibo  in  volis  manuum  et  in  pedum  plan- 
tis/ rubor  genarum  circumscriptus  ( febris  heclica ), 
postremo  virium  prostratio  signaque  colliquationis 
oriuntur. 

Sexui  sequiori  major  est  ad  morbos  dispositio, 
quam  potiori  mulieribus  enim  systematis  nervosi 
longe  major  est  mobilitas,  et  ad  animi  affectus  fa- 
cilior propensio,  muscularis  autem  vis  debilior,  tela 
mucosa  laxior,  cutis  tenerior;  praeterea  hoc  tempore 
partes  genitales  majorem  ambitum  adipiscuntur, 
quam  in  viris.  Vita  totius  corporis  exaltata,  facile 
sanguinis  congestiones,  palpitatio  cordis,  epistaxis 
haemoptysis  adducuntur,  nec  raro,  sanguinis  turgore 
in  vasis  uteri  locum  habente,  symptomata  inflam- 
mationis uteri,  molimina  mensium  dolorifica  oriun- 
tur, quae,  cum  nervorum  incitabilitas  simul  per- 
magna adsit,  saepius  affectionibus  stipantur  spasti- 
cis, unde  colica  menstrualis. 

Et  humoris,  qui  menstruatione  emittitur,  copia 
atque  fervore  feminarum  genitalia  externa  interdum 
inflammari,  imo  furorem  uterinum  excitari,  silentio 
praeterire  non  possum. 

Menstruatione  deficiente , utplurimum  chloro- 
sis  in  conspectum  prodit,  vel  florida  vel  atonica  *). 

Chlorosi  florida  *)  puellae  conflictantur,  justo 
maturius  adultae,  quae  viribus  sunt  integris,  fibra- 
que instructae  satis  rigida.  Menstruatio  his  vel  nun- 
quam apparuit,  vel  semel  iterumque  parca  et  irre- 
gularis non  facile  revertitur,  quo  facto  molimina 
menstruationis  vehementiora  accedunt,  et  sympto- 
mata exacerbantur,  quae  sanguinis  plethoram  et 
universalem  et  uteri  partialem  demonstrant. 

Chlorosis  autem  atonica  *_)  puellas  afficit,  parum 
excultas.  Singulae  hisce  corporis  partes  nondum  in- 
ter s<^  conspirant,  vel  organismus,  summa  virium 
contentione  justam  proceritatem  consecutus,  nunc 
prae  se  fert  pallorem  cutis,  imprimis  labiorum  et 
genarum,  quibuscum  symptomatibus  laxitas  mus- 
culorum, lassitudo,  dyspnoea,  apepsia,  oedemata  pe- 
dum sese  conjungunt. 

Utraque  chlorosis  species  eam  agnoscit  causam, 
quod  excolenda  organa  sexualia  et  organismi  actio 
inter  se  discrepant. 

Nec  minus  hoc  vitae  tempore  affectiones  in- 
cursant systematis  nervosi. 

Quo  enim  majoris  momenti  sunt  genitalia  ex- 
colenda, quo  magis  eorum  permutatae  functiones 
rationem  pervertunt,  quae  antea  exstitit  inter  sin- 
gula organorum  systemata  et  quo  multiplicior  ma- 
jorque  sympathia  apparet,  quae  vigore  genitalium 
exorto  inter  ganglia  et  cerebrum  se  manifestat:  eo 
majore  vi  impedimenta  mutationis  genitalium  neces- 
sariae in  totum  nervorum  systema  reagant,  necesse 
est.  Omnes  tamen,  quas  retulimus,  conditiones  ad 
muliebrium  imprimis  genitalium  evolutionem  perti- 
nere, dicendum  est,  unde  propensio  illa  mulierum 
quae  tum  temporis  viget,  ad  varios  spasmos,  con- 
vulsiones, hysteriam,  sensationes  anomalas  pertur- 
bationes mentis:  melancholiam,  maniam,  quamvis 
nonnullis  horum  morborum,  praesertim  affectioni- 


•)  Wendt  1.  c.  p.  620  ff. 


bus  spasticis,  pueros  etiam  pubescentes  laborare, 
largiendum  est  *). 

AETAS  VIRILIS 

inde  ab  anno  vicesimo  quinto  ad  quinquagesimum 

extenditur.  . 

Virili  aetate  organismus  summum  perfectionis 
fastigium  assequitur.  Quamvis  enim  proceritatis  jam 
nihil  corpori  addatur,  totus  tamen  organismus  cor- 
roboratur, in  latitudinemque  extenditur,  quae  qui- 
dem corporis  evolutio  quantum  annis  accedit,  tan- 
iundem  hebescit,  ita  ut  novissime  ad  animi  vires 
solummodo  pertinere  videatur. 

Facultas,  prolem  propagandi  in  viro  viget,  et 
animus  corpore  excolendo  non  impeditus,  mira  qua- 
dam firmitate  libertateque  excellit,  quibus  intelligi- 
tur,  hanc  aetatem  per  se  quidem  ad  morbos  non 
pronam  esse,  quippe  quae  summae  prae  se  ferat 
effigiem  sanitatis,  sed  omnes  fere  niorbos,  quibus 
vir  afficiatur,  excitari  casu  interveniente,  rebusque 
externis,  eum  offendentibus.  Quin  imo,  si  organis- 
mus morbo  quodam  tactus,  victor  discesserit,  facile 
rationem,  quae  antea  inter  singula  organorum  sys- 
temata intercessit,  tam  materialem  quam  dynami- 
cam,  pro  insigni,  qua  pollet,  facultate  rebus  exter- 
nis resistendi  in  integrum  restituere  valet.  Attamen 
hac  aetate  magis  provecta,  systematis  arteriosi  capa- 
citas sensim  imminuitur,  quod  sanguinis  in  venis  ac- 
cumulationi favere  animadvertimus.  Jam  vero,  cum 
vena  portarum  quasi  centrum  sistat  venarum  abdo- 
minalium, hanc  aeiatem  exeuntem  imprimis  mor- 
bis abdominalibus,  haemorrhoidibus , arthritide  et 
hypochondria  affici  apparet,  praesertim  coitu  nimis 
frequentato. 

Haemorrhoides  cognoscuntur  profluvio  sanguinis 
sinceri,  vel  materiae  mucosae  ex  vasis  recti  intestini 
internis  aut  externis,  circa  ani  limbum  locatis,  aut 
certe  molesto  ad  hoc  profluvium  conamine. 


*)  F.  W.  von  JIofen,  Versuche  iiber  IServenkranltlieiten. 
Nurnberg,  Scluag,  1813.  p.  115. 


Inter  molimina  haemorrlioidalia  perlinent:  pru- 
ritus et  calor  ani,  faeces  durae  et  siccae,  quarum 
secessio  aegrotis  dolorem  ani  excitat,  lumborum,  os- 
sis sacri,  ilium,  hypogastrii  intestinorumque  dolores, 
sudor  perinaei  localis,  dysuria,  aut  excretio  muci 
per  urethram,  abdomen  tumidum,  functiones  abdo- 
minales perturbatae  et  alia.  Nec  raro  haemorrhoi- 
des sanguinis  congestiones  movent  ad  ventriculum, 
pulmones,  cutem,  imo  cerebrum,  plerumque  autem 
ad  urethram,  variosque  producunt  status  morbosos, 
similes  saepe  ac  intestino  recto. 

C.  occasionales  sunt,  quae  sanguinis  circuitum 
impediunt,  ut  vita  deses,  vel  quae  efficiunt,  ut  ma- 
jor sanguinis  copia  irruat,  in  vasa  intestini  recti, 
irritantia  igitur  quaecunque,  aut  ano  aut  intestinis 
illata,  denique  metastases. 

Arthritidem  manifestam  regularem  prodromi  ante- 
cedunt, qui  maximam  partem  originem  trahunt  ex 
perturbata  organorum  abdominis  lunctione:  anxie- 
tas praecordiorum,  sensus  gravitatis  in  ventre,  alvus 
obstructa,  lingua  muco  obtecta,  aliaque  observantur 
vitia  digestionis,  quae  omnia  sensim  increscunt,  do- 
nec paroxysmus,  vel  noctu  vel  sub  lucem  plerum- 
que, incurset.  Aegri  e somno  excitati,  doloie  alli- 
ciuntur articulorum,  qui  quidem  initio  eum  aemu- 
latur, qui  luxationem  excipit,  cum  sensu  singulari, 
tanquam  aqua  frigida  dolenti  loco  supeunlundatur, 
deinde  in  lancinantem,  rodentem,  urentem  vertitur. 
Arthritis  podagra  dicitur,  hallucem  et  pedis  articu- 
lationes, chiragra  articulationes  manuum  et  digito- 
rum, gonagra  genua  alliciens,  Si  omnes  morbo  a- 
borant  articulationes,  universalis  appellatur.  Initio 
tantummodo  venae  tumescunt  partis  allectae,  lapsis 
autem  duodecim  aut  viginti  quatuor  horis,  aithri- 
licus  dolor  calorem,  tumorem  et  ruborem  excitat 
artuumque  immobilitatem.  Febris  arthritidem  re- 
gularem1 comitans,  febri  rheumaticae  similis  est, 
et  finitur  urina  hypostatica  mucosa,  sudore  et  alvo 

Ouo  diutius  et  gravius  afflixit  morbus,  eo  majo- 
rem corpus  opportunitatem  recipit,  ut  quavis  occa- 
sione oblata  paroxysmus  facilius  recurrat. 


Arthritis  irregularis  incertis  temporibus  modo 
hanc  modo  illam  corporis  partem  infestat;  dolores 
facile  in  constantes  iixosque  abeunt;  ubi  longius 
protrahuntur,  saepenumero  concrementa  producunt 
calcarea  et  acida,  tophos,  nodos  ( arthritis  nodosa). 

Arthritis  occulta  imprimis  interna  corporis  or- 
gana invadit  et  variam  sese  gerit  vel  retrogradam , 
si  paroxysmi  antecesserunt  arthritidis  regularis  ma- 
nifestae, vel  atonicam , ubi  organismus  viribus  caret, 
morbum  foras  pellendi. 

G.  proxima  inest  dyscrasiae  peculiari,  qua  ma- 
teriae generantur  calcareae,  nervos  irritantes. 

C.  occasionales  sunt  hereditas,  excessus  in  Ve- 
nere et  Bacho  diaeta  vitiosa  et  vita  laboriosa  su- 
bito in  otiosam  mutata.  Sunt,  qui  dicant,  succos 
spermaticos  non  nihil  ad  arthritidem  eliciendam 
conferre,  monentes,  in  impuberibus  non  nisi  here- 
ditarium, in  foeminis  rarius  quam  in  viris  reperiri. 

Hypochondriae  atria  sunt  digestionis  et  assimilatio- 
nis  organa.  Symptomata  morbus  habet  dyspepsiam 
et  apepsiarn,  unde  lingua  muco  obtecta,  pyrosis,  acor 
primarum  viarum,  borborygmi,  alvi  exoneratio  irre- 
gularis, alvus  tarda,  sicca,  obstructa,  interveniente 
diarrhoea,  muci  secretio  aucta  etc.  proficiscuniur. 

Aegri  quoque  laborant  propensione  ad  spasmos 
abdominales,  qua  de  re  insultu  imminente,  urina 
est  pallida  et  copiosa,  exeunte  autem  magis  saturata 
redditur.  Perspiratione  minuta  cutis  plerumque  est 
sicca,  sudores  tamen  adsunt  non  raro  locales.  Prae- 
terea observantur  clavus  hypochondriacus,  globus 
hystericus,  sensationes  anomalae,  animus  tristis,  cu- 
ra anxia  valetudinis  propriae,  imaginationes  mirae. 

C.  occasionales  sunt  vel  physicae,  vel  psychi- 
cae. Inter  physicas  referenda  sunt:  vita  deses, 

diaeta  prava,  Veneris  desiderium  concitatum,  haud 
satiatum,  onania,  pollutiones  immodicae,  irritamen- 
ta rheumatica,  psorica,  syphilitica  et  arthritica  Psy- 
chicis causis  adnumeramus  quoscunque  animi  mo- 
tus deprimentes,  mentis  contentiones  nimias,  ex.  gr. 
studia  nocturna. 

Haec  de  morbis  sufficiant,  quibus  viri  impri- 
*nis  afficiuntur.  Reliquum  est,  ut  de  mulierum  ae- 

tate  virili  dicamus,  quam  si  exacte  pertractare  ve- 
limus, majori  premimur  difficultate.  Etenim  axio- 
ma illud  persuasum  habeo,  virilem  mulierum  aeta- 
tem certis  annis  limitari  non  posse,  sed  mulierem, 
si  primum  conceperit,  virilem  aetatem  ingredi,  si 
menses  cessaverint,  egredi  existimo.  Hac  aetate 
maximi  momenti  res  nobis  occurrit:  graviditas, 

quod  inde  a conceptione  systema  sexuale  ceteris 
multo  praestat.  Graviditate  enim,  cum  reproduc- 
tio  valde  augeatur,  plethora  et  congestiones  sangui- 
nis ad  caput  visceraque  facile  existunt.  Deinde 
etiam  uteri  incitabilitas  ad  summum  evecta,  multi- 
farium consensum  excitat,  nec  ulla  fere  pars  orga- 
nismi reperitur,  quin  multarum  particeps  sit  muta- 
tionum; inde  capitis  et  dentium  dolores,  veitigo, 
spasmi,  convulsiones,  nausea,  vomitus  multaque. 

Postremo  volumen  uteri  amplificatum.  situsque 
ejus  mutatus  organa  afficiunt  vicina,  imprimis  vasa 
abdominis  majora,  intestinum  rectum,  vesicam  uii- 
nariam,  unde  varices,  oedemata  pedum,  alvus  op- 
pressa et  alia.  . 

Nec  tamen  praeteriri  debet,  qui  morbi  men- 
sium cessatione  fulciantur. 


Sunt  quidem  mulieres,  quarum  menses  sine 
ullo  incommodo  morbosoque  impetu  cessant,  ita 
ut  menstrua,  antequam  plane  evanescant,  et  par- 
cius et  rarius  ( mensibus  duobus  tribusve  interjec- 
tis,) edita,  tandem  non  revertantur.  Plerumque  ta- 
men hancce  mutationem  morbi  molestiaeve  comi- 
tantur; nam  systemate  uterino  debilitato  atque  la- 
befacto, ordo  ratioque,  quae  antea  locum  habebant 
inter  vasorum  systema  atque  genitalia,  invertitur, 
quapropter  vis  plastica,  non  plane  quidem  exstinc- 
ta sed  usque  adeo  relaxata,  ut  ad  sobolem  procre- 
andam sit  parum  idonea,  finibus  organismi  mulie- 
bris coercetur.  Quum  igitur  quod  formet,  non  ha- 
beat simulque  functione  reproductiva  non  occupe- 
tur provocandis  pseudo  organisationibus  non  raro 
impenditur.  Hinc  Bon  modo  illo  tempore,  quo 
menses  cedunt,  sanguinis  congestiones,  sed  etiam 
opportunitas  ad  scirrhum,  carcinoma,  polypos,  tu- 
mores cysticos  ctc.  viget.  f 

AETATE  SENILI. 

Homo  a summo  perfectionis  fastigio  gradatim 
descendit,  ita  ut,  quanto  plus  annis  adjiciatur,  eo 
plus  vitae  detrahatur.  Quodsi  ad  singulas  quidem 
mutationes  animum  advertas,  vitam  vegetativam  pri- 
mum diminui,  dicendum  erit.  Functiones  enim 
organorum,  quae  nutritioni  imprimis  inserviunt,  ma- 
gis magisque  debilitantur.  Masticationi  impedimen- 
ta obtruduntur,  dentibus  vel  hebescentibus,  vel  jam 
deficientibus.  Ventriculus  et  intestina  officiis  suis, 
cibos  digerendi,  non  pariter  ac  antea  funguntur; 
chylificatio  igitur,  sanguificatio,  nutritio  et  reproduc- 
tio,  diminuuntur,  unde  patet,  adipe  consumto  se- 
nem macie  tabescere,  corporisque  habitum  atque 
nitorem  amittere,  rugisque  arari,  cute  musculorum 
tractus  sequente.  Capilli  etiam  canescunt. 

Neque  sola  mutatio  quantitatis,  sed  etiam  qua- 
litatis in  conspectum  venit:  Ossa  fragiliora  fiunt, 
atque  rigida,  ossium  latorum  diploe  resorbetur,  aut 
substantia  ossea  suppletur,  ossium  longorum  tela 
cellulosa  evanescit.  Cartilagines  arescentes,  cortice 
osseo  obducuntur,  vel  plane  ossescunt,  ita  ut  earum 
mobilitas  et  elasticitas  consumatur,  quapropter  cor- 
poris motus  impediuntur,  aut  aegre  perficiuntur; 
senes  ad  ossium  fracturas  propendent.  Thoracis 
quoque  mobilitate  restricta,  parum  commode  cedit 
respiratio.  Musculis,  amplitudine  minutis,  lymphae 
et  sanguinis  exigua  tantum  copia  inest,  et  textus 
mucosus  conficitur. 

. vires  aeque  franguntur,  ac  corpus  collabitur, 
inde  musculorum  infirmitas,  artuum  tremor,  et  cer- 
vicis curvatio. 

. Yasa  quoque  mirae  cuidam  obnoxia  sunt  mu- 
tationi, arteriarum  enim  majorum  tunicae  conden- 
santur, imo  ossescunt,  et  vasa  minora,  praesertim 
anastomoses,  impervia  fiunt.  Arteriis  non  amplius 
praevalentibus,  venarum  systema  arteriosum  prae- 
cellit, imprimis  in  ventre,  qua  re  haud  raro  hae- 
morihoides  fluentes,  vomitus  et  mixtus  cruentus 
efficiuntur. 

Prae  ceteris  autem  secretiones  et  excretiones  a 
statu  normali  alienantur.  Urina  copiae  quidem  mul- 
tum amittit,  attamen  abundat  ureo  et  calcarea  phos- 
phorica,  cui  saepenumero  mucus  immiscetur,  nu- 
tritione  parum  succedente.  Inde  senes  propensiores 
ad  calculos  urinarios  et  arthritidem  reperiuntur, 
nam  arthritidem  et  lithiasin  morbos  esse  similes, 
arbitrari  liceat,  primo  quod  urinae  acidum  phos- 
phoricum  imminuitur,  antequam  podagra  aegrum 
adoritur,  deinde  quod  arthritidis  allectiones  saepe- 
numero cum  incommodis  lithiasis  confundi,  et  im- 
puberes, podagricis  genitos,  laborare  quandoque  cal- 
culis urinariis,  constat. 

Perspiratione  impedita,  cutis  sicca  et  squamosa 
redditur.  Quod  autem  perspiratione  secernitur,  acrius 
ht,  unde  sudor  senum  graveolens,  et  intertrigo  nas- 
citur. Quo  vero  parciorem  sese  praebet  perspira- 
tio  cutis',  eo  magis  augetur  pulmonum,  siquidem 
natura  damnum  aliquod  functionum  actione  vicaria 
quasi  compensare  studet,  quamobrem  os  foetet, 
larga  viscidi  muci  secretio,  asthma,  tussis  pituitosa 
ctc.  oriuntur. 

Tandem  metamorphosis,  senili  aetati  propria, 
systema  quoque  nervorum  invadit.  Cerebrum  et 
nervi  corrugantur,  coalescunt  meninges,  cerebri  gyri 
sensim  evanescunt,  organa  sensuum  officia  sua  non 
amplius  rite  praestant.  Quo  magis  vita  cerebri  ve- 
getativa  labat,  eo  magis  vires  exstinguuntur  animi. 
Primum  memoria  languescente  cogitationes  errant, 
deinde  imaginatio  hebescit,  postremo  judicium  abo- 
letur, quibus  adjungitur  musculorum  imbecillitas. 
Ex  relaxatione  nervorumque  resolutione  saepenu- 
mero originem  trahunt  hemiplegia,  paresis  et  paia- 
lysis  extremitatum,  imprimis  inferiorum  et  systema- 
tis uropoetici,  intestinorumque  inertia.  Sic  tandem 
homo,  vitae  cursum  emensus,  supremum  diem  obit. 

Attamen  exiguus  est  numerus  eorum,  quorum 
vita  sine  sollicitudine  doloribusque  finitur,  plurimos 
mors  gradatim  exstinguit,  partes  ab  organis  centra- 
libus remotiores  primum  labuntur,  pedes  interdum 
gangraena  senili  afficiuntur.  Nec  raro  senes  grand- 

aevi,  imo  aliquanto  ante  mortem,  torpore  et  sopore 
premuntur,  et  per  brevia  tantummodo  intervalla 
mentem  recipientes,  plantae  ad  instar  vitam  degunt, 
iis,  quae  humanorum  eis  insunt,  paene  exstinctis. 
Tandem  motu  cordis  cerebrique  actione  feriante, 
quod  reliquum  vitae  erat,  aufertur. 


VITAE  CURRICULUM, 

EX  DECRETO 

GRATIOSI  MEDICORUM  ORDINIS  ADJECTUM. 


Natus  sum  ego,  Adolpiius  Ffrdinandus  Muller, 
Ilalberstadii,  anno  MDCCCIV,  patre  Samuele  Muller, 
ecclesiae  cathedralis  Halberstadiensis  organoedo,  matre 
Eleonora,  e gente  Winteriana. 

Parentibus  optimis  praematura  morte  ereptis,  cura 
atque  tutela  puer  utebar  novercae  carissimae  et  aestu- 
matissimae,  e gente  KUHNIANA,  quae  matris  instar  me 
semper  fovit.  Inde  a septimo  vitae  anno  scholas  Ilal- 
berstadienses  et  Gymnasium  Illustre,  quod  Cei.  Maass 
directore  floret  et  florebit,  frequentans,  elementis  reli- 
gionis secundum  Lutheri  formulas  omnibusque,  quae 
studiis  academicis  viam  muniunt,  eruditus  sum. 

Examine  deinde  feliciter  superato,  Ilalam  petii  et 
lllustr.  A Jacor,  Prorectorc  Magnifico,  XXIX  d.  mens. 
Octbr.  anni  MDCCCXX1V  in  civium  academicorum  nu- 
merum receptus  sum.  Ibi  scholis  interfui  hisce  Viro- 
rum doctissimorum:  lllustr.  Meckel  de  anatomia  cor- 
poris humani  universa,  lllustr.  Gruber  de  anthropologia, 
lllustr.  Schweigger  de  physice  et  chemia  experimen- 
tale,  lllustr.  Gerlacii  de  logica  et  psychologia  empi- 
rica, lllustr.  SPRENGEL  de  botanice,  lllustr.  FRIEDLAEN- 
DER  de  encyclopaedia  et  methodologia  artis  medicae  et 
<lc  anthropologia  psychica,  lllustr.  VlTSCH  de  zoologia 
et  entozoologia.  Artem  funera  secandi  lllustr.  Meckel 
me  docuit. 

Anno  MDCCCXXVI  Berolinum  me  contuli  et  II- 
lustr.  Boeckh,  Rectore  Magnifico,  die  XVIII  mens. 
Aprilis  Medicinae  studiosis  adseriptus  sum. 

Ab  illo  inde  tempore  praeceptores  mihi  fuere  ma- 
xime colendi:  Illustr.  Rudolpiii  de  physiologia,  de  ana- 
tomia  ct  comparata  et  pathologica,  Illustr.  MiTSCHERLlCH 
de  chemia  experimentali,  Cei.  Eck  de  pathologia  gene- 
rali, Cei.  Turte  de  pharmacia,  Cei.  Hecker  de  patho- 
logia speciali,  Illustr.  IIorn  de  syphiliticorum  cura  et 
de  therapia  speciali.  Materiam  medicam  et  fontium  me- 
dicatorum historiam  Illustr.  OsANN,  artem  formulas  me- 
dicas concinnandi  Cei.  Casper  me  docuerunt. 

Artem  fascias  rite  imponendi,  artem  obstetriciam 
et  ossium  fractorum  luxatorumque  cognitionem  Illustr. 
Kluge,  chirurgiam  et  generalem  et  specialem  Illustr. 
Rust,  et  akiurgiam  Illustr.  Viris  Rust  et  Kluge  debeo. 
Medicinam  forensem  Illustr.  WAGENER  mihi  tradidit. 

Clinica  chirurgico- ophthalmiatrica  duce  Illustr.  DE 
Graefe  et  duce  Illustr.  Rust,  Clinica  medica  duce  Il- 
lustr. Rartels  et  duce  Illustr.  Neumann  per  duo  se- 
mestria frequentavi. 

Quibus  clarissimis  et  generosissimis , quod  usus  sim, 
praeceptoribus , jure  mihi  gratulor,  iisque  gratias  quain 
maximas  habere  nunquam  desinam. 

Jam  vero  tentaminibus  examineque  rigoroso  coram 
gratioso  medicorum  ordine  rite  peractis,  spero  fore,  ut 
dissertatione  thesibusque  palam  defensis  summi  in  me- 
dicina et  chirurgia  honores  in  me  conferantur 


THESES  DEFENDENDAE. 


I. 

I 

utero  simplici  superfoetatio  fieri  potest. 


II. 

Arsenicum  in  curandis  febribus  intermittentibus  plane  re- 
jiciendum es  se.,  nego . 


III. 

Lithiasin  et  arthritidem  morbos  esse  similes,  existimo. 


IV. 

. Ad  sanandum  delirium  tremens  saepenumero  exigua  opii 
portio  sufficit. 

V. 

Moriendum  esse , certum  omnino,  mortuum  esse,  incer- 
tum aliquando. 


